અભિનેતાના પક્ષનું પ્રતિનિધિત્વ હસ્તિમલ સારસ્વત કરી રહ્યાં હતાં. સલમાન ખાનને આ ચુકાદો મુખ્ય ન્યાયિક દંડાધિકારી દેવકુમાર ખત્રીએ સંભળાવ્યો. આ દરમિયાન સલમાન ખાનની બહેન અલવિરા અને અર્પિતા પણ હાજર હતાં. મામલાની સુનાવણી છેલ્લા 19 વર્ષથી જારી હતી. કોર્ટે 28 માર્ચના રોજ છેલ્લી દલીલ બાદ ચુકાદાને અનામત રાખ્યો હતો. જીવ રક્ષા બિશ્નોઈ સભાએ અન્ય આરોપીઓને છોડી મૂકવાના ચુકાદાનો વિરોધ કર્યો છે. સંગઠનના રાજ્ય અધ્યક્ષ શિવરાજ બિશ્નોઈએ કહ્યું કે તેમને છોડી મૂકવાના ફેસલાને હાઈકોર્ટમાં પડકારવામાં આવશે.